Downloaded from YTS.MX
Official YIFY movies site: YTS.MX
Nem gondolom, hogy ártatlan lennék. Sok rossz dolog történt jó emberekkel egy sor
olyan esemény miatt, aminek én álltam a középpontjában.
911, miben segíthetek?
Meglőttek! Á, ne!
Egy szerelmi háromszög végzetes fordulatot vett.
Az eddigi ügyeim közül ez a legbizarrabb és a legbonyolultabb.
A védelem szerint nem történt gyilkosság.
Mind megszállottjai voltunk az ügynek, de tudtuk, hogy igazi szélmalomharc lesz.
Nem volt holttest, nem volt fegyver, és a tetthelyről sem tudtunk sokat. Ezek minden
gyilkossági ügy tárgyalása során kulcsfontosságúak.
Azt hittem, már mindent láttam, de ilyet még soha életemben.
Aggódtam a gyerekeim miatt.
Egy félelmetes emberrel van dolgunk. Nem tudjuk, hogy mire képes.
Az első szó, ami eszembe jut róla: szörnyeteg.
SZERETŐ, ZAKLATÓ, GYILKOS
Nagyjából 2000-et írhattunk.
Szerelőként dolgoztam egy kamionos pihenőben.
Egy nap új munkatársunk lett, egy szép, szőke nő.
Elhívott randizni, kissé esetlenül.
Vonzott a bolondossága.
Beleszerettem, méghozzá elég gyorsan.
Mire észbe kaptam, már egy szép otthon híján mindenünk megvolt.
Az életünk maga volt az amerikai álom. Vagyis majdnem.
Ő nappal dolgozott, én pedig éjszaka, így keveset találkoztunk. Ezért szép lassan
eltávolodtunk egymástól.
Már nem voltunk boldogok együtt, úgyhogy szakítottunk.
Úgy döntöttem, hogy hazaköltözöm, és a gyerekeket is magammal vittem.
Gondoskodni akartam a gyerekeimről, szóval nem számított, hogy szakítottunk,
egy helyen kellett élnünk.
Így kötöttem ki a nebraskai Omahában.
Nem is sejtettem, hogy mi vár ott rám.
NEBRASKA ...A JÓ ÉLET
Új életet kezdtem, egyedülállóként. Az ember kissé magányos egy olyan helyen,
ahol nem ismer senkit. Elkezdtem autószerelőként dolgozni, hiszen ez az,
amihez értek.
Kivettem egy egyszobás lakást. Elég szép volt.
35 éves voltam és szabad, és úgy döntöttem, hogy ezt kiélvezem.
RANDIZÁS
KERESÉS
Plenty of fish. Ezt az oldalt használta mindenki. Határozottan nem
komoly kapcsolatot kerestem.
MAYA 36, KÖNYVELŐ
... SZÓRAKOZÁSRA VÁGYOM...
Nagyon izgatott voltam.
ÖSSZEKÖTÉS 10 654 NŐVEL.
Zéró, nulla, semmi. Annyira gáz vagyok, hogy senki sem akar velem beszélgetni?
Néhány nappal később
FELHASZNÁLÓNÉV, JELSZÓ
újra bejelentkeztem, és...
PÁROK – 0 BEJÖVŐ - ÚJ
Ekkor bukkant fel Liz az életemben.
Lazának és normálisnak tűnt.
Volt egy takarítócége.
Látszott, hogy szereti az állatokat. Volt két kutyája, egy macskája és egy nagy
kígyója. Úgy tűnt, hogy sok közös van bennünk. Mindketten szerettük a sci-fiket,
az akciófilmeket, a heavy metált. Szerette a motorokat, nekem volt is egy. Tökéletes
párosítás. Mindkettőnknek volt egy fia és egy lánya. Mindketten egyedül voltunk.
Hosszú évek óta ez volt az első randim. Elég ideges voltam, de nagyon jól
kijöttünk.
Mosolygós volt, energikus.
Élettel teli.
Bevettük a bárokat a városban.
Jó ideje nem voltam senkivel, ezért amikor zöld utat kaptam, nem ellenkeztem.
Tökéletes volt az egyensúly. Megmaradt a szabadságom, de volt valaki, akivel tudtam
beszélgetni és bulizni.
Akkoriban éppen erre volt szükségem.
Már az első randin egyértelművé tettem Liz számára, hogy nem áll szándékomban
megállapodni.
Aztán egy nap...
megismertem Cari Farvert.
Nagyon jól nézett ki!
Szia! Szerelőnek tűnsz.
Egymásra mosolyogtunk.
Rá tudnál nézni az autómra?
Persze.
Ő egy ügyfél volt, én pedig a főnök, és ennyi volt.
Úgy voltam velem, hogy többé nem is látom.
Köszi szépen!
Pár héttel később egy társkeresőn nézegettem a profilokat, és hirtelen
felfedeztem egy ismerős arcot:
CARI FARVER KOR: 37
a nő volt a műhelyből. Cari Farver.
Azonnal írtam neki.
Szia, ismerlek téged!
Visszaírt, hogy „én is téged”, és így kezdődött.
Az első randink jól sikerült.
Mesélt kicsit az életéről.
Egy kisvárosban nőtt fel.
Nagyon fiatalon lett édesanya,
de utána visszament a főiskolára.
Jó munkája volt.
Értett a számítógépekhez.
A személyisége és az elhivatottsága miatt kitűnt a többi nő közül, akikkel korábban
találkoztam. Okos volt és szexi. Nem voltunk egy súlycsoportban, de
megkérdeztem, hogy van-e kedve átjönni, és igent mondott.
Még le sem vettük a kabátunkat,
mikor valaki csengetett.
Liz.
Azt mondta, hogy szüksége van valamire a lakásomból.
Ez így nehéz ügy lesz.
Elmondtam Carinek, hogy mi a helyzet.
Rohadtul kínos volt erről beszélni.
Cari és Liz összenéztek, úgy három másodpercre.
Miután Liz végre elment,
felhívtam Carit. Azt mondta, „Már félúton vagyok haza, miért nem jössz át
inkább te? ”
Macedoniában lakott, egy kisvárosban a határon túl, Iowában.
Amikor odaértem, azt mondta, „Nem járunk, nem vagyunk monogámok, nem
házasodunk össze, ez csak buli. ” Én erre „Ó, te jó ég! Mi a fene? Igen! Benne
vagyok! ”
Cari három háztömbnyire dolgozott tőlem, szóval rengeteg időt tudtunk együtt
tölteni.
Sok éjszakát töltött nálam, de nem csak szexeltünk. Elég sokat beszélgettünk is.
Nagyon örültem, hogy ott volt.
Aztán azon a bizonyos reggelen felkeltem, hogy dolgozni menjek. Elköszöntem, majd
elindultam.
Akkor még nem tudtam, hogy aznap örökre megváltozik az életem.
Úgy tíz-fél tizenegy körül
Cari küldött egy üzenetet.
SZIA! ÖSSZE KELLENE KÖLTÖZNÜNK.
Arra gondoltam, hogy még csak két hete ismerem. Eszméletlen volt ez a két hét, de
akkor is csak két hete találkoztunk.
AZT HITTEM, EZT MEGBESZÉLTÜK.
Válaszoltam neki, és rögtön elárasztott egy halom üzenettel.
AKKOR BASZD MEG!
TÖNKRETETTED AZ ÉLETEMET!
Teljesen ledöbbentem. Együtt voltunk, de nem akartuk, hogy ennyire komolyra
forduljon.
Az járt a fejemben, hogy akármennyire is jól kijössz valakivel, nem tudhatod, hogy
ki is ő valójában.
Amikor hazamentem ebédelni, Carinek nyoma sem volt. Eltűnt a táskája, a fogkeféje,
elment.
Kicsit elszomorított, hogy nem jött össze a dolog, de megpróbáltam
továbblépni, mintha mi sem történt volna.
Néhány napig nem is hallottam felőle. Aztán hirtelen megint elkezdett üzengetni.
SEGGFEJ VAGY!
Kezdetben kevés üzenetet kaptam, aztán egyre többet.
Idővel egyre durvább és fenyegetőbb dolgokat írt. Egyszerűen nem értettem,
hogy miért zaklat.
Akkoriban Cari a saját útját járta.
Mindig megmondta a véleményét.
NANCY RANEY CARI ÉDESANYJA
Tudtam róla, hogy megismert valakit. Ez egy új kapcsolat volt, ami mindig izgalmas
az elején. A férfi néhány háztömbnyire lakott Cari munkahelyétől, ami előnyös
volt, mert ott lakhatott nála. Nem aggódtam, hogy egy ideig nem beszéltünk.
De eltelt egy kis idő és nem tudtam őt elérni.
Az anya-lánya kapcsolatokban is vannak hullámvölgyek, nálunk is előfordultak, de
akkor már nagyon zavart, hogy nem tudtam elérni.
Éppen dolgoztam, amikor a recepciós szólt, hogy a seriffhivataltól engem
keresnek.
Jó napot!
Mit követhettem el, hogy engem keresnek? Nem tudtam, miről van szó, de nem
tetszett.
Az első kérdésük az volt, hogy ismerem-e Cari Farvert. Mondtam, hogy igen.
Kiderült, hogy Cari anyja bejelentette a lánya eltűnését. Nagyon kellemetlen
helyzetbe kerültem. Néztek rám kérdőn, hogy mi az, hogy nem tudom, hol van,
hiszen együtt járunk.
Elővettem a mobilomat, és megmutattam nekik az összes ocsmány üzenetet, amit
Caritől kaptam.
Ezután hirtelen megváltozott a hozzáállásuk. A seriff azt mondta, hogy ez
csak egy csúnya szakítás, és napi szinten látnak ilyeneket. Szerinte
hamarosan lezárul, mert senki sem zaklatja a végtelenségig a másikat.
Nem sokkal azután, hogy bejelentettem Cari eltűnését, elkezdett írogatni nekem a
Facebookon.
NEM TŰNTEM EL, CSAK MOST NEM AKAROK HAZAMENNI.
SZERETLEK TITEKET, DE IDŐRE VAN SZÜKSÉGEM.
Anyák napján boldog anyák napját kívánt sms-ben, de végül odáig jutottunk, hogy
már csak egy-két szavas üzeneteket kaptam tőle, amik egyre durvábbak és durvábbak
lettek.
Egy ideje már nem láttam Lizt, viszont egy nap megjelent nálam. Azt mondta, hogy
mutatni akar nekem valamit.
Ránéztem az autója oldalára, és láttam, hogy nagyon összekarcolták.
LESZ MÉG ILYEN,
HA NEM HAGYOD BÉKÉN DAVE-ET
Később kiderült, hogy Cari ugyanúgy zaklatta Lizt, mint engem. Üzenetekkel
bombázta.
Egyértelmű, hogy Cari féltékeny volt Lizre.
Attól féltünk, hogy bármikor elfajulhat a dolog.
SOKKAL ÖRDÖGIBBRE IS KÉPES VAGYOK,
MINT NÉHÁNY KARCOLÁS EGY AUTÓN.
22 és fél évig szolgáltam az omahai rendőrségnél.
A pályafutásom utolsó 10-12 évében a Különleges Ügyosztályon dolgoztam. A
családon belüli erőszak és a zaklatás volt a szakterületem.
CHRIS LEGROW NYOMOZÓ OMAHAI RENDŐRSÉG
Dave Kroupa 2012 végén keresett meg.
Gyakran találkoztunk ilyen esettel. Megszokott volt. Arra gondoltunk, hogy egy
féltékeny ex-barátnővel van dolgunk a zaklatás kezdeti szakaszában.
Röviden összefoglalva az volt az összes e-mailjében és üzenetében, hogy ha az övé
nem lehetek, akkor másé sem.
Végül ez lett az egyik legfurcsább és legkiszámíthatatlanabb ügyem.
MILYEN A KÁVÉ?
LÁTSZ ENGEM?
ÉN LÁTLAK.
AKARSZ ENGEM.
ÖRÖKKÉ EGYÜTT LESZÜNK.
Az első napokban Cari a saját telefonjáról küldte az üzeneteket, de
utána váltott. Rengeteg telefonszámot használt. 20, 30, 40... Nem tudtam elég
gyorsan letiltani.
AZ A CÉLOM, HOGY TÖNKRETEGYEM AZ ÉLETEDET.
MÉG MINDIG VAN KULCSOM A LAKÁSODHOZ.
Tudtam, hogy az összeset Cari írta, mert ugyanolyan volt a szóhasználat.
URALNI FOGOM AZ ÉLETEDET. TUDOM, HOGY MÉG MINDIG AKARSZ.
Ugyanez volt az e-mailekkel. Azokat is mindenféle álnév alatt küldte, naponta
legalább 125-öt kaptam tőle.
FIGYELLEK A MUNKAHELYEDEN.
Dave arról is beszélt, hogy Cari az üzeneteiben részletes leírást adott az
ügyfeleiről, akikkel beszélgetett, vagy akik az épület előtt álltak.
LEFOTÓZTAM MINDEN RIBANC RENDSZÁMÁT,
AKIVEL BESZÉLSZ.
NEM ÉRDEKEL, HA CSAK AZ ÜGYFELEID, KÖVETEM ŐKET.
Gondoltam, ha látja, hogy mit csinál,
akkor a környéken bujkálhat.
Szóval átfésültem minden területet, ahonnan szemmel tarthatja a férfit.
Fordított megfigyelést alkalmaztam, hogy rájöjjek, honnan figyelheti őt.
Bekopogtam mindenhova Cari fotójával,
de senki sem látta. Tudtam, hogy mielőtt bármit is tehetnék, meg kell őt találnom.
Ami ezután történt, teljesen megdöbbentett.
Cari azt írta, hogy csak pár saroknyira lakik tőlem ugyanabban a komplexumban.
12-ES LAKÁS
Egy, kettő, három. Azt reméltem, hogy elkapom.
De ahogy közeledtem... öt, hat, hét... már hívni akartam a zsarukat.
Teljesen felhergeltem magam.
Már nem akartam hívni a zsarukat. Bántani akartam.
Odaértem a tízeshez, a tizenegyeshez, és persze kerestem a
tizenkettest.
Nem volt tizenkettes. Nem létezett.
Megint szívatott.
Miközben visszafele sétáltam, benéztem a többi lakásba, és azon gondolkodtam, hogy
vajon honnan figyelhet.
Nyilván játszadozott velem.
Aztán a dolgok még rosszabbra fordultak.
A picsába!
Cari Liz házában van.
VAJON ITTHON VAN?
De most komolyan, mi a franc?
Eléggé elfajult a dolog.
A garázsban nem csak megkarcolta Liz autóját, hanem hagyott egy feliratot is a
falon.
KURVA
Kihívtuk a rendőrséget és feljelentést tettünk. Látszott, hogy Liz és a gyerekei
nagyon megijedtek.
Liz amiatt volt kitéve ennek, mert én randiztam azzal a nővel, aki az ő életét
is pokollá tette.
EGY KIBASZOTT KURVA VAGY, LIZ,
ÉS EGY KAPCSOLATROMBOLÓ.
Úgy éreztem, hogy ő a valódi áldozat ebben a történetben, ezért meg akartam védeni.
Együtt biztonságban éreztük magunkat és a kapcsolatunk újjáéledt.
Dave-vel még mindig közel álltunk egymáshoz. A gyerekek hétvégente nála
voltak, szóval tudták, hogy van valami gond Carivel, és hogy fenyegeti Dave-et.
Miután mesélt nekem az üzenetekről és a rongálásokról, nem akartam, hogy a
gyerekek nála legyenek. Azt mondtam neki, hogy ha látni akarja őket, akkor át kell
jönnie hozzám.
Nyugtalanított a dolog.
Munka közben Liz felhívott, hogy valaki betörte az egyik ablakomat, és úgy tűnik,
hogy valaki van odabent.
Az ágy felett volt egy felirat vörös rúzzsal: „Tűnj el, kurva. ” Az ágyon pedig
Liz ruhái hevertek szétszaggatva. Késsel csinálták.
Mintha megölték volna.
Nem tudom, létezik-e ennél súlyosabb fenyegetés.
Azon gondolkodtam, hogy ha Liz ott lett volna a lakásban a betörés idején, akkor
Cari le is szúrja?
Ez valódi fenyegetés, ez már nem játék.
MEG FOG HALNI.
SENKI SEM ÁLLÍTHAT MEG.
A történtek és az addig elkövetett bűncselekmények alapján, úgy éreztem, hogy
nyomós okom van arra, hogy elfogatóparancsot adjak ki Cari ellen.
Sajnos csak ennyit tehettem, mert nem találtam.
Zaklatási ügyekben ez elég gyakori. De minél tovább húzódik egy ilyen ügy, annál
nagyobb hatással van az áldozatokra.
Már több mint egy éve zaklatott minket. Gyakran előfordult, hogy elmentem
vacsorázni a gyerekeimmel, és jött az üzenet, hogy „Ó, most itt és ott
vacsoráztok.” Baszd meg! Kurvára békén hagyhatnál!
A normális életed lassacskán átcsap abnormálisba.
Átveszi az uralmat a paranoia.
MÉG MINDIG BE TUDOK JUTNI AZ ÉPÜLETBE.
Egyfolytában arra gondolsz, hogy „mi lesz, ha...”
AZ AJTÓDRA TAPASZTOM A FÜLEM.
MINDENT HALLOK.
FIGYELLEK.
Néha nehéz szétválasztani a valóságot és a képzeletet.
Ahogy teltek a hónapok, egyre több időt töltöttem a bárban.
Az ital kis időre elfeledtette a dolgot.
Az agyam egy kis időre bekussolt.
Már az idegösszeomlás szélén álltam.
Összeszorult a gyomrom: „baszki...”
Cari felgyújtotta Liz házát.
REMÉLEM, HOGY AZ A KURVA ÉS A KÖLYKEI MEGHALNAK.
Liz egyedül volt és sírt.
Szerencsére a gyerekek nem voltak a házban, de az összes állatuk elpusztult.
Elvesztette az otthonát és mindenét, amije volt.
Azt gondoltam, hogy ez az ügy most már teljesen más irányt vett.
Beszéltem a tűzoltósági szakértővel.
A helyszínen találkoztunk, és körbejártuk a házat.
Még rengeteg víz volt odabent és az a borzasztó égett szag.
A fejemben megszólalt a vészcsengő.
Ez akár odáig is elfajulhat, hogy a végén valaki súlyosan megsérül vagy akár meg is
hal. Tudtam, hogy muszáj elkapnom ezt a nőt.
A helyszínen természetesen beszéltünk Lizzel is.
Rögzítettük az egészet.
Úgy hallom, hogy valami probléma adódott.
Beszélne nekünk erről?
A férfinak, akivel járok, volt két hétig egy barátnője,
aki már november óta zaklat engem.
Tudja a nevét?
Cari.
Olyanokat írogat, hogy megöl engem és a gyerekeimet.
Nyilvánvaló, hogy ez szándékos gyújtogatás volt.
Mi lesz az állataimmal?
- Az állatai... - Tudom, hogy már nem élnek, de...
Az állatmentés majd gondoskodik az állatairól. Sajnálom.
Bárcsak eltűnne végre...
A tűz után Liz összegyűjtötte az épen maradt dolgokat és elköltözött, de nem
mondta meg, hogy hová. Nem hibáztattam ezért, hiszen ő csak nem akarta, hogy Cari
oda is kövesse.
Nagyon egyedül éreztem magam.
Nem tudtam, hogy szomorú legyek vagy dühös, vagy sírjak.
Elveszítettem a társamat, az egyetlen embert, aki tudta, min megyek keresztül.
Úgy éreztem, az lesz a legjobb, ha én is elköltözöm.
Telefonszámot váltottam, és új munkát kerestem.
Újra akartam kezdeni az életemet Cari nélkül,
de végig ott motoszkált a fejemben, hogy ő még mindig szabadon van.
EGY ÉVVEL KÉSŐBB
A pottawattamie-i seriffhivatal egy kis intézmény.
Két évvel korábban hallottam, hogy néhány nyomozó egy Cari Farver nevű
személyt keres, akit eltűntnek nyilvánítottak. Megtudtam, hogy ő egy
egyedülálló anya, aki nyomtalanul eltűnt.
Senki sem látta őt, de e-mailben és üzeneteken keresztül kommunikált az
emberekkel.
Mindeközben az omahai rendőrség gyújtogatás, zaklatás, és rongálási
ügyekben nyomozott. De egy idő után a nyomozók zsákutcába jutottak.
Ez az ügy mindig is foglalkoztatott.
Emlékszem, hogy arról beszéltünk Jimmel, hogy át kellene vennünk az ügyet.
Ryan a legjobb barátom.
Ez szép volt, Ryan.
Jim a legvárosiasabb cowboy, akit ismerek. Nem hiszem, hogy valaha ült
lovon, de legalább úgy néz ki.
Ryan egy beszólogatós fickó.
Na, mindegy.
Én összeszedettebb vagyok.
A képességeink kiegészítik egymást.
Avisszel odamentünk a főnökhöz és megkérdeztük, hogy átvehetnénk-e a Cari
Farver-ügyet, ő pedig engedélyt adott.
Elmentünk Nancy Raney-hez, Cari anyjához, aki az Iowai Macedóniában élt. Elmondta,
hogy kezdődött ez az egész.
Már évek óta nem beszéltem személyesen egy nyomozóval sem. Szkeptikus voltam, és
talán kicsit modortalanul viselkedtem vele, mert nem igazán hittem benne.
Mikor látták Carit utoljára?
- 2012. november 11. óta nem láttuk őt. - Szóval már két éve.
Nem sokkal azután, hogy Cari elment, üzeneteket küldött: „Kaptam egy munkát
Kansasban, ahol évi 100.000 dollárt fogok keresni. ” Maxnek, a fiának, velünk kellett
maradnia.
Elmondaná, milyen volt, mielőtt elment?
Történt valami, említett valamit?
Fáradt volt, mert sokat dolgozott.
Biztos volt olyan, amit nem mondott el, de én sem mondtam el mindent anyámnak.
Viszont mindig felhívott.
Nem értettem, mi történik, és ezért jelentettem be az eltűnését.
Ha azért ment el, mert nem akart többé itt lenni,
az az ő döntése,
de tudni szeretném, hogy jól van-e, beteg-e, vagy bántották-e.
Az elején azért akartam az ügyet, mert érdekesnek tűnt, de miután beszéltem
Nancy-vel,
az motivált, hogy válaszokat keressek a kérdéseire.
Amikor átnéztem az aktákat, láttam, hogy az eredeti jelentésekben az állt, hogy
Cari bipoláris zavarban szenvedett.
CARI BIPOLÁRIS
Igen, depresszióval küzdött. Azt hittem, magával vitte a gyógyszereit, de nem így
volt.
A gyógyszerek mellőzése magyarázat lehet a viselkedésbeli változásra, a rongálásra,
az üzenetekre, a zaklatásra, mindenre.
Az ügy elején a nyomozók arra a következtetésre jutottak, hogy egy lelki
válság miatt tűnt el.
Reménykedtem, hogy visszajön.
Elköltöztem és új életet kezdtem. Lizzel megszakadt a kapcsolatunk, és újra
megpróbáltam randizgatni.
RANDIZÁS NEBRASKÁBAN
Regisztráltam egy társkeresőre.
DAVE K, 36, OMAHA, AUTÓSZERELŐ FÉRFI KERES NŐT
Csináltam profilt és elkezdtem beszélgetni. Végül elkezdtem csevegni egy
nővel.
Minden jól ment. Dumáltunk. Megbeszéltünk egy randit.
Már egy órája vártam. Odajött a pincér és megkérdezte, hogy felültettek-e. Mondtam,
hogy úgy tűnik.
JÖVÖK, DE EGY KICSIT KÉSEK.
Szóval vártam még egy ideig.
Vártam...
vártam...
és vártam...
És amikor már beletörődtem, hogy nem jön, küldött még egy üzenetet.
CARI VAGYOK
BASZD MEG
Elcsesztem, visszaengedtem Carit az életembe.
De ezúttal sokkal rosszabb volt a helyzet.
Ezúttal a célpontja Amy volt, az exem.
VÁRJ, AMÍG ELVÁGOM A TORKÁT.
Cari elkezdett nekem üzengetni, hogy tartsam magam távol Dave-től.
HA MEG TUDNÉK TŐLED SZABADULNI, MEGTENNÉM.
Rettegtem.
Aztán az üzenetekben elkezdte megemlíteni a gyerekeket.
Az egyik hétvégén kivittem egy kicsit a gyerekeket a játszótérre.
RYAN CSÚSZDÁZIK,
TE PEDIG LEXIT HINTÁZTATOD.
Pontosan tudta, hogy mit csinálunk.
Azon gondolkoztam, hogy vajon folyamatosan követ-e.
Egy éjszaka kaptam egy üzenetet Caritől, amelyben azt írta, hogy elvágja a
gyerekeim torkát álmukban.
A fiam egy baseball ütővel aludt a kanapén. Felébresztettem és beküldtem a
szobájába. Amikor megkérdeztem, hogy miért alszik a kanapén, azt mondta, hogy
meg akart védeni minket. Szívszorító volt.
Egy gyereknek sem szabadna így éreznie...
Egy kézifegyvert szeretnék.
Céllövészetre keresné, vagy...
Úgy éreztem, hogy csak idő kérdése, amíg valaki komolyan meg nem sérül. Meg kellett
védenem a családomat. Szóval, apa szerzett egy pisztolyt. Egy 9 mm-es Smith
& Wessont. Automatát.
Nem vagyok nagy fegyverforgató. Nem akartam a derekamra kötni, ezért beraktam
a hálószobai gardróbba, úgy, hogy a gyerekek ne érjék el, de én elő tudjam
kapni, ha úgy érzem, hogy szükséges. Reméltem, hogy nem kell használnom.
Sok rejtély volt ebben az ügyben. A legkülönösebb az volt, hogy Carit ekkor
már két éve senki sem látta és senki sem hallott felőle.
Az e-mailek, az üzenetek és a közösségi médiában való részvétele még nem
bizonyította, hogy Cari életben volt.
Az üzenetekben azt írta, hogy otthagyta a munkáját és Kansasba költözött, mert
levegőváltozásra volt szüksége.
De amikor megnéztük az eredeti nyomozók fényképeit Cari otthonáról, láttuk, hogy a
szekrénye tele volt ruhákkal. Mindene ott volt a házban.
Olyan volt, mintha már holnap haza jönne. Vagy ma délután. Semmi sem
változott.
Az ágy be volt vetve. A kabátja a székre volt akasztva.
Semmi sem utalt arra, hogy összepakolt és egy másik városba költözött volna.
Átnéztük Cari számlakivonatát, és két tranzakciót láttunk pár nappal azután,
hogy eltűnt, de utána semmi. És persze pénz nélkül nehéz létezni.
Amikor Cari eltűnt, az édesapja haldoklott.
Szerintem önként soha nem ment volna el, mert az apukája nagyon beteg volt.
Két-három héttel azután, hogy meghalt, volt egy nagyon valóságosnak tűnő álmom,
amiben azt mondta, hogy Nance, velem van, ne aggódj.
Még mindig látom az arcát.
De Max miatt ki kellett tartanom, hogy nyugodt életet biztosítsak neki. Még csak
14 éves volt.
Nem tudom, hogy az anyai ösztönöm súgta-e, de valahogy tudtam, hogy Cari már
nincs velünk.
Amikor Jim ismét eljött, hogy beszéljen velünk, elmondtam, hogy szerintem Cari nem
önként ment el, amire azt felelte, hogy szerinte sem így történt. Megöleltem és
sírtam, mert még soha egyik nyomozó sem mondta ezt.
Ha Cari már nem él, az ügy nagy fordulatot vesz.
Ez az egész csak elmélet és spekuláció volt, de folytattuk a nyomozást, viszont
most már egy haláleset tükrében.
Tudtuk, hogy Dave és Liz immáron évek óta kapja a fenyegető üzeneteket Caritől.
De, ha Cari már nem élt, nyilván nem ő küldte az üzeneteket. Ahhoz, hogy
megtudjuk, mi történt Carivel, ki kellett derítenünk, hogy ki küldi őket.
Kellett egy IT-s.
Egy pillanat.
Van nálam Soylent, amiben koffein is van. Van kávém is, amiben szintén van koffein,
és itt van az utolsó kávém maradéka, amiben szintén.
Tony Kava az informatikai részlegünkön dolgozott, és önkéntes gyakornokként is
tevékenykedett a seriffhivatalban.
Soylent...
Ez... A kockák ezt isszák étkezés helyett. Általában megiszom 2-3 ilyet egy nap,
aztán eszem egy kis humuszt.
A munkája része volt, hogy segítsen a digitális törvényszéki vizsgálatokban.
Nem tudom, hogy ez mennyire jött le, de azért rajta vagyok a spektrumon.
Ez nyilván azt is mutatja, hogy ugyanazt eszem és iszom minden nap. Amúgy szerintem
ez sokat segít a nyomozásokban.
A Cari Farver ügyben több százezer e-mail és több százezer üzenet van. Két
évnyi digitális bizonyíték. Ha megtudjuk, kitől jöttek az üzenetek, talán kiderül,
mi történt Carivel.
Minden számítógépnek van a neten egy IP címe.
Internet Protokoll címe.
Olyan, mint a házad lakcíme, csak ez a gépedé. Ha sikerül találni egy IP címet,
ahonnan az e-maileket vagy az üzeneteket küldték, akkor azzal visszakereshetjük
magát a helyszínt is.
De akárki is küldte az üzeneteket, rengeteg különböző szolgáltatást használt,
hogy elrejtse a valódi IP címet. VPN-eket, proxikat, néha még a McDonald’s
wifijét is.
De biztos voltam benne, hogy valahol lesz egy IP cím, ami kulcsfontosságú lehet a
megoldásban. Meg kellett írnom az ehhez szükséges programot.
Dexnek neveztem el.
Amikor Dex kész lett, elkezdtem kérdéseket feltenni neki.
Próbáltam mintázatot találni ebben a nagy információ-káoszban.
Több millió IP címünk volt. Megkérdeztem, hogy ezek közül mennyi
egyedi?
Dex 13.000-re szűkítette a listát.
Aztán megkértem, hogy mutassa meg a top 10-et, amelyek mindenhol ott voltak ebben
az ügyben.
A top 10 IP címből, ami mindenhol jelen volt az ügyben, 8 VPN szolgáltatás volt,
szóval ezzel nem sokra mentünk.
De az az IP cím, amelyik a legtöbbször jelen volt, az a 174.71.6.113.
Az IP cím egy házhoz vezetett az Iowai Council Bluffsban. Ez egy Todd Butterbaugh
nevű férfi otthona volt. Nagyon megdöbbentem, mert Todd Pottawattamie
megyének dolgozik, és én vagyok a főnöke.
Ez nyilván elég kínos helyzet volt.
Először is el kellett rejteni az ügy aktáit, mert IT-sként hozzáférése volt az
összes ilyen fájlhoz.
Ekkor házkutatási engedélyt kértünk, hogy átkutassuk a házát.
Gyanakodtunk Toddra. Rendszergazdaként dolgozott, és ennek az ügynek a nagy része
a digitális világban zajlott.
Megkérdeztük tőle azt is, hogy valaki lakott-e vele, aki használta a wifijét.
Elmondta, hogy volt egy „se veled-se nélküled” kapcsolata.
Az a nő azóta élt vele, hogy leégett a saját háza.
Todd „se veled-se nélküled” barátnőjét úgy hívták, hogy Liz Golyar.
Szóhoz se jutottam. Az ügy 180 fokos fordulatot vett.
Todd elmondta, hogy Liz Golyar évekig használta a wifijét.
Ha összerakjuk az összes digitális bizonyítékot, az e-maileket meg minden
mást, akkor egyértelműen minden nyom Lizhez vezet.
Minden jel arra utal, hogy Liz Cari bőrébe bújt Cari eltűnés után.
Tehát az összes üzenetet Dave-nek, Liznek, Nancy-nek, Max-nek maga Liz
küldte. Azt hittük, Liz áldozat, de ez nem igaz. Mint kiderült, Liz a zaklató.
A seriffek azt mondták, hogy Liz áll az egész dolog mögött.
Csak úgy pörgött az agyam.
Bementem a műhely hátsó részébe, ráhajoltam a szerszámosládára és sírtam.
Próbáltam végigmenni a kirakós összes darabján, és összerakni őket.
Nem Cari volt az, aki odakintről üzengetett nekem.
Nem Cari karcolta végig az autókat, égette le Liz házát, és törtbe be a
kicseszett ablakaimat.
Mindvégig Liz zaklatott engem. Ez tiszta elmebaj.
Nem kellett sok, hogy rájöjjek, miután végiggondoltam minden eshetőséget, hogy
Cari valószínűleg halott. Ezt nehéz volt megemészteni.
Rendkívül nehéz.
BELÉPNI TILOS
Úgy gondoltuk, hogy Liz volt a felelős azért, ami Carivel történt. De csak annyit
tudtunk bizonyítani, hogy Liz eljátszotta Carit, mást nem. Nem tudtuk, mi történt
Carivel, nem tudtuk, hogy Liznek volt-e hozzá köze, szóval nem tudtuk őt
letartóztatni. De ő volt az első számú gyanúsított Cari ügyében. Szóval újra át
kellett néznünk a bizonyítékokat, de most már más megvilágításból.
Az elején a nyomozók úgy hitték, hogy Liz az áldozat, ezért a telefonja tartalmát
csak másfél hónappal azután töltötték le, hogy Cari eltűnt.
Amikor átnéztem a letöltéseket, észrevettem valamit, amit a korábbi
nyomozók nem.
Volt egy kép Cari autójáról, ami 2012. szentestéjén készült.
A rendőrségi aktákból kiderült, hogy az autót csak január 8-án találta meg a
rendőrség. Ez a kép arra utalt, hogy Liz mindvégig tudta, hogy hol van az autó. Ez
pedig egy teljesen új aspektust tárt fel a nyomozásban.
Miután a járművet megtalálták 2013 januárjában, átvizsgálták.
A jelentésben láttam, hogy találtak benne egy ujjlenyomatot.
Az ujjlenyomat a jármű belsejében volt egy cukorkásdobozon a műszerfalnál.
Ezt összehasonlítottuk Liz ujjlenyomatával.
Egyezett. Liz ujjlenyomata volt a dobozon.
Ez egyértelmű bizonyíték volt arra, hogy Liz Cari autójában volt, mielőtt 2013.
Január 8-án megtaláltuk.
Ez hatalmas áttörés volt. Viszont ez sem adott választ arra, hogy mi történt
Carivel, vagy egyáltalán hol lehet.
Ekkor már nagy volt a tét, ugyanis nem tudtuk, hogy Liz mire képes.
Mivel több bizonyítékra volt szükség, úgy döntöttünk, hogy nyomkövetőt teszünk Liz
autójába.
Folyamatosan figyeltük a helyzetét.
A megfigyelések során kiderült, hogy napi szinten köröz Amy háza körül.
Ekkor elkezdtünk aggódni Amy biztonsága miatt.
Egy vasárnap este meglátogattam a gyerekeket. Nagyjából fél 9-9-kor mentem
haza. Bementem a szobába átöltözni. Amikor kinyitottam a szekrényajtót, észrevettem,
hogy valaki hozzányúlt a fegyverhez.
Eltűnt. Nem volt ott.
Összeszorult a gyomrom. A picsába!
911, miben segíthetek?
Meglőttek!
Értem, hol van most?
A parkban vagyok a seriffhivatal mellett.
2015. december 5-én éjjel, épp forgalmat irányítottam egy betlehemes
jelenet mellett. Meghallottam a rádión, hogy lövöldözés volt a Big Lake Parkban.
Rendben. Mennyire súlyos a vérzés?
Hát a lábam tiszta vér.
Értem. Az elkövető a közelben van?
Nem hiszem. Elfutott.
Egy nőt meglőttek a Big Lake Parkban. Amikor meghallottam, a szívem azonnal
elkezdett a torkomban dobogni. Biztos voltam benne, hogy Dave ex feleségét Amy
Florát lőtték le a Big Lake Parkban.
Tudja, ki tette?
Nem.
Nő vagy férfi volt?
Nő volt.
Később kiderült, hogy a nőt, akit meglőttek a parkban, Liz Golyar volt.
Felmerült bennünk a kérdés, hogy
ki lőhette meg Lizt?
Mélyen megrázta a várost a helyi parkban történt lövöldözés.
A rendőrség még nem találta meg azt a nőt, aki lábon lőtt egy másik nőt a
parkban.
A körülményeket rejtély övezi.
Csak annyit hallottam, hogy „nyissa ki, rendőrség! ”
Amikor kinyitottam az ajtót, két rendőr állt ott fegyverrel. Megijedtem. Arra
gondoltam, hogy mi lesz a gyerekeimmel. Börtönbe visznek.
Miután Liz felépült a sérülésből, behívtuk egy kihallgatásra.
Doty nyomozó vagyok a seriffhivatalból.
Tisztában vagyok a parkban történtekkel.
Elolvastam a rendőrségi jelentést, amely Amyt nevezte meg elsőszámú
gyanúsítottként.
Igen, kitelik tőle.
Igazából nem Amyt gyanúsítottuk.
Őrültségnek hangzik, de úgy gondoltuk, hogy Liz lőtte meg saját magát.
Szerintünk Liz ellopta a fegyvert Dave otthonából,
és meglőtte saját magát.
Lábon lőttek.
Úgy tűnt, hogy próbálta bajba keverni Amyt, nem csak a lövöldözés miatt, hanem
Cari meggyilkolásáért is.
Tudom, hogy volt Amy és ön között némi ellenségeskedés.
Ugyanannyi, mint amennyi Cari és közte volt.
- Értem. Mondta valaha... - Ezt tudatta Dave-el és velem is.
- Hogy érti, hogy ellenséges volt Carivel? - Folyton laposra akarta őt verni.
Tudtuk, hogy Liz milyen játékot űz, mi pedig benne voltunk a játékban.
Igazából én úgy gondolom, hogy ha elég bátor volt ahhoz, hogy önt lelője,
akkor elég bátor volt ahhoz is, hogy tegyen valamit Carivel.
Úgy hittük, hogy majd készséggel segít nekünk, ha azt hiszi, hogy le akarjuk
csukni Amyt. Ezzel próbáltunk fordítani a dolgok állásán, hogy kijátsszuk egy
kicsit.
Ha esetleg tudna mutatni valamit,
ha lenne valami olyan bizonyítéka Amyvel kapcsolatban,
ami sokkal fenyegetőbb, mint egy olyan állítás, hogy „laposra akarom verni
Carit”,
tehát ha tett fenyegető kijelentéseket, vagy utalt arra, hogy bántani akarja
Carit,
az nagy segítség lenne.
Oké.
Egy ilyen bizonyítékkal a kezünkben vádat tudnánk emelni ellene.
Azt reméltük, hogy Liz majd ír magának valamit Amy nevében, és így elég
bizonyítékot tudunk gyűjteni, hogy vádat emeljünk Liz ellen.
Liz azt hitte, okosabb nálunk, de amikor ő még csak dámázott, mi már sakkoztunk.
LIZ GOLYARNAK TÁRGY: CARI
AZÉRT LŐTTEM RÁD A PARKBAN, MERT NEM MARADTÁL TÁVOL DAVE-TŐL.
Pár napra rá, Liz elkezdett nekünk üzeneteket továbbítani Amytől,
amiben bevallja, hogy „azért lőttem rád a parkban, mert nem maradtál távol Dave-től.
Tudtuk, hogy ezeket Liz írta saját magának Amy nevében.
Kezdetnek jó volt. De több információra volt szükségünk a Carivel történtek
kapcsán.
Tudtam, hogy a rendőrség úgysem tartóztatja le Lizt, mert nem volt hozzá
elég bizonyítékuk.
De én, a gyerekek és Amy továbbra is veszélyben voltunk, mert nem tudtuk, hogy
mi jön még, miféle őrültséget követ el legközelebb.
Ha képes még magát is meglőni, vajon mire képes még?
Rettegtem tőle.
Aggódtunk Amy és a gyerekek miatt. Ezért kidolgoztam egy tervet.
Felhívtam Dave-t, és rögzítettem a beszélgetést.
Ezt most mint apa az apának és férfi a férfinak mondom:
én bármit megtennék, hogy a gyerekeim közelében legyek.
Én rohadtul odaköltöznék Amyhez a helyedben.
Oké.
Ha vissza kell költöznöm az exemhez, hát legyen.
Ha a gyerekeim így biztonságban lesznek...
Oké. Megfogadom a tanácsodat.
Volt valami célja ennek az akciómnak? Igen. Nagyon jól tudtuk, hogy ha Liz
rájön, hogy Dave odaköltözött Amyhez, akkor valami zsigeri indulatot fogunk tőle
látni.
Doty nyomozó. Segíthetek?
Igen.
Kivel beszélek?
Lizzel.
Liz, mi a helyzet?
Még mindig szabadlábon van.
Meglő egy embert, megöl egy másikat,
összeköltözik Dave-el, és szabadlábon van,
mert nem tartóztatják le.
Ennél többet nem tehetünk, ha Amy nem beszél velünk.
Itt van még?
Igen.
Ha elmond önnek még több részletet,
akkor vádat emelhetünk ellene.
Oké.
Rendben. Visszhall.
Az a hívás volt a fordulópont. Működött a tervem.
Az az éjjel hatalmas áttörést hozott.
Liz még több üzenetet továbbított Amyként.
De ezúttal Cari meggyilkolásának részleteit tárta elénk.
A gyilkos szemszögéből láttuk a történteket.
HASBA SZÚRTAM KITAKARÍTOTTAM AZ AUTÓJÁT
AMÍG KISZÁLLT BELŐLE AZ ÉLET
Tudtuk, hogy nem Amy írta. Tudtuk, hogy Liz írta őket saját magának Amy nevében.
Az e-mailekben az állt, hogy leparkolt egy elhagyatott parkolóban, becsavarta Carit
egy ponyvába és felgyújtotta.
Nyomozóként ez nagyon izgalmas volt, ugyanis volt rá esély, hogy végre
megszerezzük a bizonyítékot.
Ugyanakkor borzalmas dolgokat tudtunk meg.
SZEMETESZSÁKBA TÖMTEM
Ha ezek a vallomások igazak, hatalmas áttörést jelentenek, mert eddig fogalmunk
sem volt arról, hogy mi történt Carivel. Sejtettük, hogy Liznek köze volt hozzá, de
nem tudtuk, hogy mit csinált.
Miután elolvastuk az e-maileket, megtudtuk, hogy Carit az autójában szúrták
le. Így újra visszatértünk a járműhöz, de ezúttal már vérnyomok után kutattunk.
Átvizsgáltuk az autót vér reagenssel.
Mindenhová fújtunk, ahová csak tudtunk.
Ha ez a vegyszer vérrel kerül kapcsolatba, elkezd világítani az UV
fényben.
Az UV fényt az első ülésen, az anyósülésen, a hátsó üléseken, és a hátsó
ajtók környékén használták.
Sehol sem volt vér.
Nem voltak vérfoltok.
De ez Cari autója volt, nagy eséllyel vezetett, amikor leszúrták.
Szóval leszedtem a kárpitot a vezetőülésről, de semmi sem volt alatta,
csak sima szivacs.
Aztán az anyósülésről is leszedtem.
Volt alatta egy hatalmas vörös folt.
Megtaláltuk a tett helyszínét.
Kivel mész? Pembrooksszal?
Igen, vele.
Avis nyomozó felhívott és elmondta, hogy letartóztatták a nőt.
Úgy éreztem, hatalmas terhet vettek le a vállamról. De nem mindet.
Nem tudsz csak úgy lezárni négy évet, aztán újrakezdeni mindent. Ez nem így
működik.
Szóval, azért ül ma itt ebben a székben,
mert rengeteg kérdést kell megválaszolnia.
Látta valaha Cari autóját?
Nem látta soha?
Nem.
A telefonjában találtunk egy képet, amin látszik a rendszámtábla.
Sohasem láttam az autóját.
Ült az autójában, vezette is.
Nem igaz! Sohasem ültem az autójában!
Még csak a közelében sem voltam. Soha!
Ott volt az ujjlenyomata.
Ez nem igaz! Nem hazudok!
A közelében sem voltam az autójának! Még csak nem is láttam!
Szeretném, ha most átgondolná a dolgokat. Mármint
hogy melyik utat választja.
Itt és most megbánja a tetteit,
vagy továbbra is hidegvérrel kezeli ezt a dolgot. Csak azért,
mert 4 év után
a család válaszokat akar.
Valaki hosszú éveken keresztül
e-maileket küldözgetett Cari fiktív fiókjaiból.
Az IP címek kinek a házára mutatnak?
Az önére.
Miért írta ezeket az e-maileket?
Nem írtam semmiféle e-mailt.
De öntől származnak.
Ez nem igaz!
Nem fog megvádolni olyannal, amit nem én követtem el.
Minden nyom önhöz vezet.
Nem mondok többet, az ügyvédemet akarom!
Most kaptuk a hírt, hogy valakit letartóztattak.
Golyart szándékos emberölés vádjával
letartóztatták és a Pottawattamie megyei börtönbe vitték.
Liz letartóztatásával még nem zárult le az ügy. Kemény tárgyalásnak néztünk elébe.
Kiváló ügyészekre volt szükségünk ehhez az ügyhöz.
Kívülről nézve elég erőltetettnek tűnt ez az ügy.
Azon gondolkoztam, hogy tudnám elhitetni a bírósággal, hogy mindez igaz.
Ez a nő végigkarcolta az autóját, szétszaggatta a ruháit, és még a saját
otthonát is leégette. Mégis ki lövi lábon saját magát, az ég szerelmére?! De a
legnagyobb kérdés az volt, hogy hogy bizonyítsunk egy gyilkosságot holttest
nélkül?
Először be kellett bizonyítanunk, hogy Cari halott, majd azt, hogy Liz ölte meg.
Éjjel-nappal minden időnket azzal töltöttük, hogy bizonyítékot találjunk
arra, hogy Cari halott.
Avissel minden követ megmozgattunk. Bármi jó volt, ami potenciálisan segített előre
mozdítani az ügyet.
Nagyon fárasztó volt. Naponta 12-16 órát töltöttünk azzal, hogy újra átnéztük az
anyagokat, amiket már vagy ezerszer átnéztünk, hogy biztos nem siklottunk-e át
valami felett, hogy biztosan átnéztünk-e minden üzenetet és fiókot.
Rossz hatással volt az életemre.
A házasságom haldoklott. Tudtam, hogy akkoriban nem voltam túl jó apa, és ez
teljesen összetört.
Egy évvel azelőtt, hogy elkezdtem az ügyön dolgozni, agydaganatot
diagnosztizáltak nálam.
Ahogy az ügy elkezdett fölpörögni, a daganat nagyobb lett, és műtétre volt
szükségem.
Megkérdeztem, hogy ez befolyásolja-e majd a munkaképességemet, és erre azt a választ
kaptam, hogy igen.
Megmondtam, hogy amíg meg nem oldjuk az ügyet, addig nem vállalom.
Mindketten beleadtunk mindent, és reméltük, hogy megtaláljuk a kirakós
hiányzó darabját.
Megkérdeztünk mindenkit újra, hogy van-e olyan információ, amit még nem mondtak el.
Dave-et már a tizenharmadik, tizennegyedik, vagy már ki tudja hanyadik
alkalommal hallgattuk ki.
Már épp indulni készültek, amikor Kava hirtelen megfordult és csak úgy a semmiből
feltett egy kérdést.
Még egy dolog: van valami elektronikus eszköz 2012 végéről, amit
megvizsgálhatnánk? Bármi, amit még nem adtál ide.
Lementem a raktárba és kutakodtam egy kicsit.
Megtaláltam azt a régi, poros tabletet, ami már egyáltalán nem működött.
Nem volt benne semmi érdekes, de volt egy memóriakártyája, egy kis SD kártya a
belsejében.
Amikor ellenőriztem a kártyát,
nem volt rajta semmi.
Semmi. Mintha letörölték volna.
De a törölt adatokat vissza tudjuk állítani, úgyhogy ezt tettem. Aztán
hirtelen...
találtam nagyjából 11 ezer kisméretű képet.
Amikor elkezdtem végignézni őket, láttam, hogy elég sok szelfi van Lizről.
Egy szelfi Lizről. Még egy szelfi Lizről. Még egy.
A szívem egyre hevesebben vert.
A dátumok alapján
rájöttünk, hogy ez volt Liz telefonjának a memóriakártyája, amikor Cari eltűnt.
Rengeteg képpel.
Elkezdem végignézni a több ezer képet.
Vajon van valamilyen információ 2012-ből, ami segíthet az ügyben?
A több ezer kép közül volt egy, amin megakadt a szemem.
Azt hittem, hogy ez egy rózsafa. Nem gondoltam, hogy összefüggésben lehet az
üggyel, de kíváncsi lettem, mert egy kicsit más volt.
Amikor megnéztem közelebbről több szögből is, úgy nézett ki, mint egy láb.
Nem vagyok patológus, de volt egy anatómia könyvem a polcon. Átlapoztam. Volt benne
egy kép, amin mutatják, hol vannak a vénák a lábban. A halál után márványozottá
válik a bőr, és a vénák láthatóvá válnak.
Hirtelen beugrott, hogy lehet, hogy egy holttest van a képen.
Lehet, hogy ez Cari lába.
Épp elnökök napja hétvége volt, amikor megcsörrent a telefonom.
Hunyorognom kellett, hogy lássam.
Reméltük, hogy ezzel sikerült még több bizonyítékot szereznünk.
Úgy gondoltuk, hogy be is tudjuk bizonyítani, hogy ez Cari lába, mert volt
rajta egy tetoválás.
Beszéltünk Nancyvel, és megkérdeztük, hogy Carinek volt-e ilyen tetoválása.
Igennel válaszolt. Carinek volt ilyen tetoválása. Ez volt az „anya” kínai
szimbóluma.
Jöjjenek az omahai hírek. Egy nőt gyilkossággal vádolnak.
Egy szerelmi háromszög végzetes fordulatot vett,
de a védelem szerint nem történt gyilkosság.
A tárgyalás első napján kicsit ideges voltam.
Egyáltalán nem volt biztos a győzelmünk, mert nem csak azt kellett bizonyítanunk,
hogy Cari halott, hanem a szándékos emberölést, és annak módját is. Ez elég
nagy kihívás volt.
Ez egy bizarr és beteges példa a végzetes vonzódásra.
A tárgyalásig nem is tudtam, hogy mi történt Carivel.
Az kétségtelen, hogy Cari meghalt.
A bizonyítékok szerint Omahában.
Bár ne így lenne a családja miatt.
Az, hogy végig kellett hallgatnom, hogy Carit leszúrták...
A gyerekemet... Ez nem... ez nem olyan, amit valaha...
Ez egy rémálom.
Ezek úgymond trófea képek.
Megörökítik ezt a förtelmes bűnt, mintha valami teljesítmény lett volna.
Próbáltak figyelmeztetni arra, hogy mi jön, de nem hiszem, hogy bárkit fel lehet
arra készíteni, hogy a lányát csak úgy megcsonkították és kidobták.
Senki sem látta vagy halott felőle...
...2012. november 13-dika óta.
Teljesen összetörtem.
Az ítéletre várni a legrosszabb. Ilyenkor nem alszol sokat. Átnézed a
bizonyítékokat, hogy mindent megtettél-e, amit lehetett?
Amikor besétáltunk a terembe, érezni lehetett a feszültséget.
Ott volt a sajtó és a család is.
Vártuk, hogy a bíró bejöjjön.
Egy részem reménykedett abban, hogy már eldőlt, hogy bűnös, de mindannyian
aggódtunk, hogy megvan az esély arra, hogy csak úgy kisétál.
Nagy a tét. Ha nem találják bűnösnek, akkor Cari nevét nem sikerül tisztázni, és
ez mindig is kísérteni fogja Nancyt, Maxet, és az egész családot.
Emlékszem, hogy amikor felálltam, remegett a kezem, mert annyira ideges
voltam.
A bíróság megállapította a bizonyítékok gondos mérlegelését követően,
hogy a védelem állítását, miszerint az állam nem tett eleget
bizonyítási terhének Cari Farver holttestének hiányában...
Összeszorult a gyomrom, forgott velem a világ.
Úgy hangzott, mintha nem találták volna bűnösnek.
...Felülírta az állam által bemutatott
elsöprő mennyiségű bizonyíték.
Aztán hirtelen megváltozott a beszéde.
Cari Farver nem önszántából ment el és tűnt el a föld színéről.
Sajnálatos módon meggyilkolták.
A bíróság minden kétséget kizáróan megállapította,
hogy a vádlott szándékosan és előre megfontoltan
végzett Cari Farverrel
2012. november 13-án vagy akörül itt, a nebraskai Douglas megyében.
A családtagok sírtak és átölelték egymást.
Nancy és Max rendkívül szomorú volt, mert elveszítettek egy gyermeket, egy anyát,
akit már soha nem kaphatnak vissza. Az a kicsi, amit vissza tudtunk adni, az Cari
jó hírneve volt abban a kis közösségben.
Az emberek azt gondolták, hogy Cari megőrült, és ez nagyon fájt a családnak,
mély nyomot hagyott bennük.
Ez idő alatt nagyon közel kerültünk Nancyhez és Maxhez.
Nyomd, nyomd, nyomd, nyomd, nyomd...
Megtudtuk, hogy milyen is volt Cari valójában.
Te jó ég...
Gyerünk, anyuka...
Jól van, gyerünk! Mehetünk. Gyere, gyere, gyere!
Várjál, drágám, előbb ki kell szednem a sütit.
Megtudtuk, hogy csodás anya volt és remek ember.
Nahát! Ó, csak nem...
De megcsinálta. Mit csinált?
Oké. Ezt nézd!
A nőnek, akivel jártam, voltak céljai, mosolygós volt és több akart
lenni.
Próbált boldogulni a világban.
Nagyon sajnálom a történteket.
Ha én nem találkozom vele, ő nem találkozik Lizzel, és ez nem történik meg.
Ha választhattam volna e között az őrület és Cari visszautasítása között,
akkor visszautasítottam volna Carit.
De nem választhattam, szóval...
Oké, szóval, melyik is az enyém?
Hattól tízig.
- Ajjaj, nem állok túl jól. - Itt a tízes, hatos, nyolcas.
Nem tetszik egyik opció sem.
Üsd el az egészet.
Igen, az lesz.
Örökké hálás leszek Jim Dotynak, Ryan Avisnek, és Tony Kavának.
- Megint én jövök? - Te tényleg nem tudsz biliárdozni?
Eddig csak néztem.
Oké.
Megmentették a józan eszemet.
Örökké
a barátaim maradnak.
Kiválóan végzik a munkájukat.
Ha ők nincsenek, még mindig a sötétségben élek.
LIZ GOLYART ÉLETFOGYTIGLANRA ÍTÉLTÉK
A FELTÉTELES SZABADLÁBRA HELYEZÉS LEHETŐSÉGE NÉLKÜL